Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1995/96 af basispriserne og opkøbspriserne, der skal anvendes for frugt og grøntsager (95/C 99/20)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (), senest ændret ved akten vedrørende Østrigs, Finlands og Sveriges tiltrædelse, særlig artikel 16, stk. 1,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Efter artikel 16, stk. 1, i forordning (EØF) nr. 1035/72 skal der for hvert af de produkter, der er anført i bilag II til nævnte forordning, og for hvert produktionsår fastsættes en basispris og en opkøbspris; produktionsårene for de pågældende produkter strækker sig i henhold til artikel 1, stk. 3, i nævnte forordning:

- for tomater og auberginer: fra den 1. januar til den 31. december

- for abrikoser: fra den 1. maj til den 31. august

- for ferskner og nektariner, inklusive blodferskner: fra den 1. maj til den 31. oktober

- for blomkål og spisedruer: fra den 1. maj til den 30. april

- for citroner og pærer: fra den 1. juni til den 31. maj

- for æbler: fra den 1. juli til den 30. juni

- for mandariner, satsumas og klementiner: fra den 1. oktober til den 15. maj

- for appelsiner: fra den 1. oktober til den 15. juli;

efter artikel 16, stk. 3, tredje afsnit, i forordning (EØF) nr. 1035/72 skal der ikke fastsættes basispriser eller opkøbspriser i perioder med ringe afsætning ved produktionsårets begyndelse og slutning;

ved fastsættelse af basispriserne og opkøbspriserne for frugt og grøntsager bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

basispriserne skal fastsættes på grundlag af udviklingen i gennemsnittet af de noteringer, der er konstateret i løbet af de tre seneste år på Fællesskabets mest repræsentative produktionsmarkeder for et produkt med fastlagte handelsegenskaber såsom sort eller art, kvalitetsklasse, størrelsessortering og emballering; opkøbspriserne skal fastsættes i forhold til basisprisen i henhold til artikel 16, stk. 3, i forordning (EØF) nr. 1035/72 -

UDSTEDT FØLGENDE FORORDNING:

Artikel 1

For produktionsåret 1995/96 fastsættes basispriserne og opkøbspriserne for frugt og grøntsager samt de perioder, i hvilke de finder anvendelse, og de standardkvaliteter, som de vedrører, som anført i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

(). . .

() EFT nr. L 118 af 20. 5. 1972, s. 1.

BILAG

BASISPRIS OG OPKØBSPRIS

>TABELPOSITION>

Disse priser vedrører »studsede blomkål«, kvalitetsklasse I, i emballage.

>TABELPOSITION>

Disse priser vedrører tomater af typerne »runde« og »ribbede«, kvalitetsklasse I, størrelse 57-67 mm, i emballage.

>TABELPOSITION>

Disse priser vedrører:

- aflange auberginer, kvalitetsklasse I, størrelse over 40 mm

- runde auberginer, kvalitetsklasse I, størrelse over 70 mm

i emballage.

>TABELPOSITION>

Disse priser vedrører ferskner af sorterne Amsden, Cardinal, Charles Ingouf, Dixired, Jeronimo, J. H. Hale, Merril Gemfree, Michelini, Red Haven, San Lorenzo, Springcrest og Springtime, kvalitetsklasse I, størrelse 61-67 mm, i emballage.

>TABELPOSITION>

Disse priser vedrører nektariner af sorterne Armking, Crimsongold, Early sun grand, Fantasia, Independence, May Grand, Nectared, Snow Queen og Stark red gold, kvalitetsklasse I, størrelse 61-67 mm, i emballage.

>TABELPOSITION>

Disse priser vedrører abrikoser af kvalitetsklasse I, størrelse over 30 mm, i emballage.

>TABELPOSITION>

Disse priser vedrører citroner i kvalitetsklasse I, størrelse 53-62 mm, i emballage.

>TABELPOSITION>

Disse priser vedrører:

- pærer af sorterne Beurré Hardy, Bon Chrétien Williams, Conférence, Coscia (Ercolini), Crystallis (Beurré Napoléon, Blanquilla, Tsakonika), Dr. Jules Guyot (Limonera) og Rocha, kvalitetsklasse I, størrelse 60 mm eller derover

- pærer af sorten Empereur Alexandre (Kaiser Alexandre Bosc), kvalitetsklasse I, størrelse 70 mm eller derover

i emballage.

>TABELPOSITION>

Disse priser vedrører spisedruer af sorterne Regina dei Vigneti, Soultanine, Regina (Mennavacca bianca, Rosaki, Dattier de Beyrouth), Italia, Aledo, Ohanes (Almeria) og D. Maria, i kvalitetsklasse I, i emballage.

>TABELPOSITION>

Disse priser vedrører:

- æbler af sorterne Reine des reinettes og Verde Doncella, kvalitetsklasse I, størrelse 65 mm eller derover

- æbler af sorterne Delicious Pilafa, Golden Delicious, James Grieve, Red Delicious, Reinette grise du Canada og Starking Delicious, kvalitetsklasse I, størrelse 70 mm eller derover

i emballage.

>TABELPOSITION>

Disse priser vedrører mandariner i kvalitetsklasse I, størrelse 54-69 mm, i emballage.

>TABELPOSITION>

Disse priser vedrører satsumas Unshiu (owari) i kvalitetsklasse I, størrelse 54-69 mm, i emballage.

>TABELPOSITION>

Disse priser vedrører klementiner (citrus reticulata, Blanco) i kvalitetsklasse I, størrelse 43-60 mm, i emballage.

>TABELPOSITION>

Disse priser vedrører appelsiner af sorterne Moro, Navel, Navellina, Salustiana, Sanguinello og Valencia late, kvalitetsklasse I, størrelse 67-80 mm, i emballage.

Bemærkning:

Priserne anført i dette bilag omfatter ikke omkostningerne til den emballage, i hvilken varen præsenteres.